ai4bharat/Pralekha huggingface dataset:
சிறப்பு சேவைகள் மற்றும் கட்டுரைகள்
ரூ.2 கோடி மதிப்பிலான பீடி இலைகளை பறிமுதல் செய்த இந்திய கடலோர காவல்படை கடத்தலில் ஈடுபட்ட மீனவர்களை கைது செய்தது
இந்திய கடலோர காவல்படையின் வஜ்ரா கப்பல் மன்னார் வளைகுடாவில் 14-ந் தேதி ரோந்து பணியில் ஈடுபட்டிருந்த போது சர்வதேச கடல் எல்லைக்கு அருகே, 4 படகுகளை வழிமறித்தது. அதில் இலங்கையைச் சேர்ந்த 2 படகுகள் தப்பியோட முயன்றன. அவற்றை விரட்டிச் சென்று சர்வதேச கடல் எல்லை அருகே கடலோர காவல் படை கப்பல் பிடித்தது.
இந்த 4 படகுகளிலும் சுமார் 2.8 எடை கொண்ட 104 மூட்டை பீடி இலைகள் இருந்தது கண்டுபிடிக்கப்பட்டது. இதன் மதிப்பு ரூ.2 கோடி ஆகும். இதனையடுத்து இந்தியாவைச் சேர்ந்த 2 படகுகளும், இலங்கையைச் சேர்ந்த 2 படகுகளும் தூத்துக்குடி துறைமுகத்துக்கு கொண்டுவரப்பட்டு உள்ளூர் அதிகாரிகளிடம் சட்டப்பூர்வ நடவடிக்கைக்காக ஒப்படைக்கப்பட்டன.
பிரதமர் அலுவலகம்
அனைத்துக் கடலோர காவல் படை வீரர்களுக்கும் நிறுவன தின வாழ்த்துக்களை பிரதமர் தெரிவித்துள்ளார்
கடலோர காவல் படையின் நிறுவன தினத்தையொட்டி அனைத்துக் கடலோர காவல் படை வீரர்களுக்கும் பிரதமர் வாழ்த்துக்களைத் தெரிவித்துள்ளார்.
இது தொடர்பாக அவர் வெளியிட்டுள்ள ட்விட்டர் பதிவில் கூறியிருப்பதாவது;
“கடலோர காவல் படையின் நிறுவன தினத்தையொட்டி அனைத்து வீரர்களுக்கும் வாழ்த்துக்கள். இந்திய கடலோர காவல் படை சிறந்த தொழில்முறைக்கும், நமது கடற்கரைகளை பாதுகாப்பாக வைத்திருக்கும் முயற்சிகளுக்கும் பெயர் பெற்றதாகும். கடலோர காவல் படையின் எதிர்கால முயற்சிகளுக்கு எனது வாழ்த்துக்களைத் தெரிவித்துக் கொள்கிறேன். @IndiaCoastGuard"
எஃகுத்துறை அமைச்சகம்
குஜராத்தின் சூரத்தில் முதன் முதலாக இரும்புக் கசடால் அமைக்கப்பட்ட 6 வழி நெடுஞ்சாலையை எஃகு துறை அமைச்சர் தொடங்கிவைத்தார்
மத்திய எஃகு துறை அமைச்சர் திரு. ராம்சந்திர பிரசாத் சிங் இன்று குஜராத் மாநிலம் சூரத்தில், நகரத்துடன் துறைமுகத்தை இணைக்கும், முதன் முதலாக இரும்புக் கசடால் அமைக்கப்பட்ட 6 வழி நெடுஞ்சாலையை தொடங்கிவைத்தார். இந்த நிகழ்ச்சியில் அமைச்சர், அனைத்து கழிவுகளையும் செல்வமாக மாற்றும் ஆதார திறன்கொண்ட சுற்றுப் பொருளாதாரத்தை ஊக்குவிக்க வேண்டியதன் அவசியத்தை வலியுறுத்தினார்.
2021 ஆம் ஆண்டு ஆகஸ்ட் 15 ஆம் தேதி பிரதமர் ஆற்றிய உரையை நினைவு கூர்ந்த அமைச்சர் திரு சிங், சுற்றுப் பொருளாதாரத்தை ஊக்குவிக்க வேண்டியதன் அவசியத்தை வலியுறுத்தினார். சுற்றுப் பொருளாதாரம் இன்றைய கால கட்டத்தில் மிகவும் அவசியமானது என்றும் அதனை நமது வாழ்வின் ஒரு பகுதியாக மாற்ற வேண்டியது கட்டாயம் என்றும் அவர் குறிப்பிட்டார். 100% எஃகு கழிவைக் கொண்டு இந்தச் சாலை அமைக்கப்பட்டுள்ளதானது, எஃகு தொழிற்சாலைகளின் நிலைத் தன்மையை முன்னேற்ற உதவும் என்று கூறினார். இந்தப் பொருளைக் கொண்டு சாலை அமைப்பதால், அதன் உறுதித் தன்மை நீடிப்பதுடன், சாலை அமைப்பதற்கான செலவையும் வெகுவாகக் குறைக்கும் என்று அவர் கூறினார். இந்த அனுபவத்தை பயன்படுத்தி சாலை அமைப்பதில் இரும்பு கசடுகளை உபயோகிக் வேண்டும் என்று அவர் கேட்டுக் கொண்டார்.
தமது அமைச்சகம் இதுபோன்ற பொருட்களை கொண்டு சாலை அமைப்பது வேளாண்மையில் உரங்களுக்கு பதிலாக மண் வளத்தை பாதுகாப்பது, ரயில்வேயில் கான்கிரிட் கட்டைகளுக்கு மாற்று, பசுமை சிமெண்ட் தயாரிப்பு ஆகியவை பற்றிய வாய்ப்புகளை ஆய்வு செய்துவருவதாக அமைச்சர் தெரிவித்தார். ஏற்கனவே தமது அமைச்சகம் பல்வேறு ஆராய்ச்சி மற்றும் மேம்பாட்டு திட்டங்களை செயல்படுத்தி வருவதாக அவர் குறிப்பிட்டார்.
பிரதமர் அலுவலகம்
அசாம் முன்னாள் முதல்வர் திரு தருண் கோகாய் மறைவிற்கு பிரதமர் இரங்கல்
அசாம் முன்னாள் முதல்வர் திரு தருண் கோகாய் மறைவிற்கு, பிரதமர் திரு நரேந்திர மோடி தமது ஆழ்ந்த இரங்கலைத் தெரிவித்துக் கொண்டுள்ளார்.
பிரதமர் இன்று வெளியிட்டுள்ள டுவிட்டர் செய்தியில், “திரு தருண் கோகாய் அவர்கள் அசாம் மற்றும் மத்திய அரசியலில் நீண்ட அனுபவம் கொண்ட புகழ்பெற்ற தலைவராகவும், முதுபெரும் நிர்வாகியுமாகவும் திகழ்ந்தார். அவரது மறைவினால் மன வேதனையில் உள்ளேன். அவரது குடும்பத்தினர் மற்றும் ஆதரவாளர்களுக்கு இந்தத் தருணத்தில் எனது இரங்கலைத் தெரிவித்துக் கொள்கிறேன். ஓம் சாந்தி”, என்று குறிப்பிட்டுள்ளார்.
-----
(
குடியரசுத் துணைத் தலைவர் செயலகம்
ஆர்.கே.புரத்தில் மாநிலங்களவை செயலக ஊழியர்களுக்காக 40 குடியிருப்பு அலகுகள் கட்டப்படும்
ரூ.46 கோடி திட்டத்துக்கு மாநிலங்களவைத் தலைவர் திரு.வெங்கையா நாயுடு அடிக்கல் நாட்டினார்
மாநிலங்களவை செயலக ஊழியர்களுக்கு நிலவும் கடும் வீட்டு வசதி பற்றாக்குறையை பூர்த்தி செய்யும் வகையில், தேசிய தலைநகர் ஆர்.கே.புரத்தில் முதன்மை செக்டார் 12-ல் 40 குடியிருப்பு அலகுகள் கட்டப்படவுள்ளன.
ரூ.46 கோடி மதிப்பிலான இந்த வீட்டு வசதி வளாகத்துக்கு , மாநிலங்களவைத் தலைவர் திரு. எம்.வெங்கையா நாயுடு, இன்று குடியரசு துணைத் தலைவர் மாளிகையில் இருந்தவாறு, காணொலி மூலம் அடிக்கல் நாட்டி, பெயர்ப் பலகையைத் திறந்து வைத்தார். இந்த நிகழ்ச்சியில், மத்திய வீட்டு வசதி மற்றும் நகர்ப்புற விவகாரம், சிவில் விமானப் போக்குவரத்து அமைச்சர் திரு. ஹர்தீப் சிங் பூரி கலந்து கொண்டார்.
அடிக்கல் நாட்டிய பின்னர் , நிகழ்ச்சியில் உரையாற்றிய திரு. நாயுடு, செயலக ஊழியர்கள் வீட்டு வசதி பற்றாக்குறையால் அவதிப்பட்ட நிலையிலும், செயலகத்துக்கு 2003-ம் ஆண்டே நிலம் ஒதுக்கப்பட்டும், இந்தத் திட்டம் அநாவசியமாக தாமதம் ஆனதற்கு கவலை தெரிவித்தார். இந்த வீட்டு வசதித் திட்டத்தை 17 ஆண்டுகள் தாமதப்படுத்தியதால், செயலகத்துக்கு தவிர்க்க முடியாத பெரும் செலவு ஏற்பட்டுள்ளது என அவர் தெரிவித்தார். விலை மதிப்புள்ள இந்த நிலம் சமூக , பொருளாதார , சட்ட, நிர்வாக காரணங்களால் கிடப்பில் போடப்பட்டதாக திரு. நாயுடு குறிப்பிட்டார்.
இந்த நிலத்தைப் பயன்படுத்துவது தொடர்பான தடங்கல்களைப் போக்க, கடந்த இரண்டு ஆண்டுகளாக, மத்திய வீட்டு வசதி மற்றும் நகர்ப்புற விகாரத்துறை அமைச்சர் திரு.பூரி, வீட்டு வசதி மற்றும் நகர்ப்புற விவகாரத்துறை செயலர் திரு. துர்கா சங்கர் மிஸ்ரா, தில்லி அரசின் மூத்த அதிகாரிகள், டிடிஏ, டியுஎஸ்ஐபி, நில மேம்பாட்டு அதிகாரி மற்றும் இதர துறையினருடன் பல்வேறு சுற்று கூட்டங்களை தாம் நடத்தியதாக மாநிலங்களவைத் தலைவர் சுட்டிக்காட்டினார். மேலும் இது தொடர்பாக, தில்லி துணைநிலை ஆளுநர் திரு. அனில் பைஜால், முதலமைச்சர் திரு அரவிந்த் கெஜ்ரிவால் ஆகியோருடனும், திரு. நாயுடு பேசினார்.
மாநிலங்களவை செயலகத்துக்கு 8,700 சதுர மீட்டர் விலை மதிப்புமிக்க நிலம், எஸ்டேட் இயக்குநரகத்தால் 2003-ம் ஆண்டு ஒதுக்கப்பட்டதாகத் தெரிவித்த திரு.நாயுடு, குறித்த காலத்தில் இத்திட்டத்தை நிறைவேற்றுவதற்காக தொகையும் அளிக்கப்பட்டதாகக் கூறினார். இந்தத் திட்டத்தை உரிய நேரத்தில் செயல்படுத்தியிருந்தால், செயலகத்துக்கு செலவு மிச்சமாகியிருப்பதுடன், கணிசமான அளவுக்கு வீட்டு வாடகைப் படியும் கிடைத்திருக்கும் என்று அவர் கூறினார். ராஜ்யசபா டிவி அலுவலகத்தை என்டிஎம்சி வளாகத்துக்கு மாற்றியதால் ரூ 30 கோடி என்னும் பெரிய தொகை ஆண்டு வாடகையாக செலுத்தப்பட்டது என்றும், ஆர்கே புரம் வளாகத்தில் இது இருந்திருந்தால், செயலகத்துக்கு கணிசமான அளவுக்கு பயன் கிட்டியிருக்கும் என்றும் அவர் கூறினார்.
பாதுகாப்பு அமைச்சகம்
டிஆர்டிஓ அமைப்பின் கொள்முதல் கையேடு 2020-ஐ வெளியிட்டார் பாதுகாப்பு அமைச்சர் திரு ராஜ்நாத் சிங்
தற்சார்பு இந்தியாவை உருவாக்கும் முயற்சியில், ஸ்டார்ட்அப் நிறுவனங்கள், சிறு, குறு மற்றும் நடுத்தர தொழில் நிறுவனங்கள் பாதுகாப்பு ஆராய்ச்சி மற்றும் மேம்பாட்டுத் துறையில் ஈடுபடும் வகையில், பாதுகாப்பு ஆராய்ச்சி மற்றும் மேம்பாட்டு அமைப்பான டிஆர்டிஓ-வின் கொள்முதல் கையேடு 2020-ஐ மத்திய பாதுகாப்பு துறை அமைச்சர் திரு ராஜ்நாத் சிங் இன்று வெளியிட்டார்.
நிகழ்ச்சியில் பேசிய அமைச்சர், இந்த புதிய கொள்முதல் கையேட்டினால் உள்நாட்டு ராணுவத் தொழில்துறை எளிமையாக்கப்படுவதுடன், வடிவமைப்பு மற்றும் மேம்பாட்டு நடவடிக்கைகளில் அதன் பங்களிப்பை உறுதி செய்யும் என்று கூறினார். பிரதமர் திரு நரேந்திர மோடியின் கனவான தற்சார்பு இந்தியா திட்டத்தை நனவாக்க இந்தக் கொள்முதல் கையேடு உதவியாக இருக்கும் என்றார் அவர். இந்த திருத்தியமைக்கப்பட்டக் கொள்முதல் கையேடு 2020 தயார் செய்த டிஆர்டிஓ அமைப்பின் அதிகாரிகள் மற்றும் பாதுகாப்பு அமைச்சகத்தின் நிதிப் பிரிவுக்கு அமைச்சர் திரு ராஜ்நாத் சிங் தமது வாழ்த்துக்களைத் தெரிவித்துக் கொண்டார்.
மேலும் விவரங்களுக்கு இந்த செய்திக் குறிப்பை ஆங்கிலத்தில் இங்கே காணவும்: https://pib.gov.in/PressReleasePage.aspx?PRID=1666125
----
(Visitor Counter : 167
நீர்வளத் துறை அமைச்சகம்
நாட்டின் 91 பெரிய நீர்த் தேக்கங்களின் நீர் இருப்பு நிலை ஒரு சதவீதம் குறைந்தது
நாட்டின் 91 பெரிய நீர்த்தேக்கங்களில் 25.10.2018-ல் முடிவடைந்த வாரத்தில் தண்ணீர் 112.67 பில்லியன் கன மீட்டராக  இருந்தது. இந்த நீர்த்தேக்கங்களின் மொத்த கொள்ளளவில் இது 70 சதவீதம் ஆகும். 18.10.2018-ல் முடிவடைந்த வாரத்தில் மொத்த தண்ணீர் இருப்பு சதவீதம் 71-ஆக இருந்தது. சென்ற ஆண்டு இதே காலத்தில் இந்த நீர்த்தேக்கங்களில் இருந்த தண்ணீரின் அளவை விட தற்போதைய இருப்பு 101 சதவீதமாகும். கடந்த பத்தாண்டுகளில் சராசரி தண்ணீரின் அளவை ஒப்பிடுகையில் இது 100 சதவீதமாகும். இந்த 91 பெரிய நீர்த்தேக்கங்களில் 37-ல் மொத்தம் 60 மெகாவாட்டுக்கும் கூடுதலான நீர் மின்சக்தி பயன்கள் இணைக்கப்பட்டுள்ளன.
தென் மண்டலத்தில் தண்ணீர் இருப்பு நிலைமை
நாட்டின் தென் மண்டலத்தில் ஆந்திரப்பிரதேசம், தெலங்கானா  கர்நாடகா, கேரளா, தமிழ்நாடு ஆகியன அடங்கியுள்ளன. இந்த மண்டலத்தில் மத்திய நீர் ஆணையத்தின் கண்காணிப்பில் உள்ள 31 பெரிய நீர்த் தேக்கங்களில் மொத்த கொள்ளளவு திறன் 51.59 பிசிஎம் ஆகும். இந்த நீர்த்தேக்கங்களில் தற்போது உள்ள மொத்த நீரின் அளவு 33.98 பிசிஎம். இது மொத்த கொள்ளளவில் 66 சதவீதம் ஆகும். சென்ற ஆண்டு இதே காலத்தில் இருந்த நீரின் அளவுடன் ஒப்பிடுகையில் இந்த ஆண்டு இருப்பு 66 சதவீதமாகும். இதே போல கடந்த பத்தாண்டுகளின் சராசரி தண்ணீர் இருப்புடன் ஒப்பிடுகையில் தற்போதைய தென்மண்டல நீர் இருப்பு 66 சதவீதமாகும். அதாவது நடப்பு ஆண்டில் தண்ணீர் இருப்பு சென்ற ஆண்டு தண்ணீர் இருப்புக்கும் கடந்த பத்தாண்டுகளின் சராசரி தண்ணீர் இருப்புக்கும் சம நிலையில் உள்ளது. தென் மண்டலத்தில் கர்நாடகா, கேரளா, தமிழ்நாடு மாநிலங்களில் சென்ற ஆண்டு தண்ணீர் இருப்பு நிலையை விட தற்போதைய இருப்பு சிறப்பாக உள்ளது.
பிரதமர் அலுவலகம்
மகர சங்கராந்தி பண்டிகையையொட்டி மக்களுக்குப் பிரதமர் வாழ்த்து தெரிவித்துள்ளார்
மகர சங்கராந்தி பண்டிகையையொட்டி மக்களுக்குப் பிரதமர் திரு நரேந்திர மோடி வாழ்த்து தெரிவித்துள்ளார்
ட்விட்டர் செய்தியில் பிரதமர் கூறியிருப்பதாவது:
"இனிய மகர சங்கராந்தி வாழ்த்துக்கள்."
பாதுகாப்பு அமைச்சகம்
நீர் மூழ்குதல் ஆதரவு கப்பல் திட்டத்தின் முதல் கப்பலைக் கட்டும் பணி கொல்கத்தாவில் தொடக்கம்
நீர் மூழ்குதல் ஆதரவு கப்பல்  திட்டத்தின் முதல் கப்பலின் கட்டுமானப் பணி 27 ஜனவரி 2022 அன்று கொல்கத்தாவில் உள்ள டிட்டாகர் வேகன்ஸ் லிமிடெட் நிறுவனததில் தொடங்கியது. இந்தியக் கடற்படையின் பிரதிநிதிகள் காணொலி மூலம் இந்நிகழ்வில் கலந்து கொண்டனர்.
இந்தியக் கடற்படைக்கு ஐந்து டிஎஸ்சிக்களை  கொள்முதல் செய்வதற்கான ஒப்பந்தம் டிட்டாகர் வேகன்ஸ் லிமிடெட் நிறுவனத்துடன் பிப்ரவரி 21-ல் கையெழுத்தானது.
துறைமுகத்திற்கு உள்ளேயும் அருகாமையிலும் உள்ள கப்பல்களுக்கு டைவிங் உதவி, நீருக்கடியில் பழுதுபார்த்தல், பராமரிப்பு மற்றும் பாதுகாப்புப் பணிகளுக்காக இந்தக் கப்பல்கள் இந்திய கடற்படையில் பணியமர்த்தப்படும். நவீன நீர்மூழ்கிக் கருவிகள் கப்பல்களில் பொருத்தப்படும்.
அனைத்து முக்கிய மற்றும் துணை உபகரணங்கள் உள்நாட்டு உற்பத்தியாளர்களிடமிருந்து பெறப்பட்டு, பாதுகாப்பு அமைச்சகத்தின் மேக் இன் இந்தியா முன்முயற்சிகளுக்கு இந்த கப்பல்கள் பெருமை சேர்க்கின்றன.
மேலும் விவரங்களுக்கு, இந்த ஆங்கிலச் செய்திக் குறிப்பைக் காணவும்:
https://pib.gov.in/PressReleasePage.aspx?PRID=1793230
சிறப்பு சேவைகள் மற்றும் கட்டுரைகள்
புதுவைப் பல்கலைக்கழக ஆங்கில துறை பேராசிரியர் சர்வதேச விருது பெறுதல் மற்றும் சாகித்ய அகாதமியால் வெளியிடப்படும் மொழியாக்கம்
Dr. உஜ்வால் ஜானா, ஆங்கிலத் துறை இணை பேராசிரியர், புதுவைப் பல்கலைக்கழகம், அவர்களுக்கு ஹங்கேரியன் மாநில ஊக்கத்தொகை, 2021-2022 கல்வியாண்டில், டெம்பஸ் பவுண்டேஷன், ஹங்கேரி அரசின் நிதியுதவியுடன் வழங்கப்படுகிறது. இதனால், Dr.ஜனா அவர்கள் ஜூன் 2022 முதல் ஜூலை 2022 வரை, ஆங்கிலம் மற்றும் அமெரிக்கன் ஸ்டடீஸ், டெப்ரிக்கன் பல்கலைகழகம், ஹங்கேரி, நிறுவனத்தில், கூட்டு ஆராய்ச்சி திட்டம் தொடரலாம். அவர் ஜூன் 10 2022 அன்று அவருடைய கூட்டு ஆராய்ச்சி திட்டத்தை மேற்கொள்ள ஹங்கேரி புறப்படுகிறார். மேலும் Dr.ஜனா, 'நோடன் பிரிதிபி' எனும் தலைப்பில் ஒரு புத்தகம் எழுதியுள்ளார்; அதனை டிசம்பர் 2021ல் சாகித்திய அகாடமி, இந்தியாவின் தேசிய கடிதங்களின் அகாடமி, வெளியிட்டது. இந்த புத்தகம் சாகித்ய அகாடமி விருது பெற்ற அமித் சௌத்ரியின் ஆங்கில நாவலின், 'ஒரு புதிய உலகம்'  என்பதன் வங்காள மொழியாக்கம் ஆகும். Dr. ஜனா, இந்தியாவின் முதன்மை இலக்கிய நிறுவனமான சாகித்ய அகாடமியை, தனக்கு இந்த வாய்ப்பு அளித்தமைக்காக நன்றி தெரிவிக்கிறார்.
Dr. உஜ்வல் ஜனா, இந்திய கவிதைகள், விமர்சன மனிதநேய படிப்புகள் மற்றும் மொழிபெயர்ப்பு ஆய்வுகள் ஆகிய துறைகளில் பணியாற்றி வருகிறார். சக மதிப்பாய்வு செய்யப்பட்ட தேசிய மற்றும் சர்வதேச இதழ்களில் பல ஆய்வுக் கட்டுரைகளை வெளியிட்டுள்ளார். அவரது மேற்பார்வையின் கீழ், 3 மாணவர்களுக்கு PhD வழங்கப்பட்டது, அவர்கள் அனைவரும் நாட்டின் கல்வி நிலைகளில் சிறந்து விளங்குகின்றனர் மற்றும் பல MA மாணவர்கள் ஆராய்ச்சி திட்டங்களை வெற்றிகரமாக முடித்துள்ளனர். இவரது மேற்பார்வையில் தற்போது 5 ஆராய்ச்சி மாணவர்கள் முனைவர் பட்டத்திற்கான ஆராய்ச்சிகளை மேற்கொண்டு வருகின்றனர். Dr. ஜனா ஃபுல்பிரைட் வருகை விரிவுரையாளராக, இந்தியானா பல்கலைக்கழகம், புளூமிங்டன், அமெரிக்கா 2007-2008 இல் இந்திய ஆய்வுகள் திட்டத்தில் தேர்ந்தெடுக்கப்பட்டார். 2013 ஆம் ஆண்டிற்கான UK இல் காமன்வெல்த் அகாடமிக் ஸ்டாஃப் ஃபெலோஷிப்பிற்கு அவர் பரிந்துரைக்கப்பட்டார். அவருக்கு 2014 இல் சாகித்ய அகாடமி டிராவல் கிராண்ட்ஸ் விருது வழங்கப்பட்டது. 2014 இல்  மற்றும்  ஆல் வழங்கப்பட்ட நிதியுதவியின் கீழ் லீப்ஜிக் பல்கலைக்கழகத்தின் ஆங்கிலத் துறையின் ஆசிரியர்களைப் பார்வையிட்டார். 2017 ஆம் ஆண்டில் , இந்திய மற்றும்  தென்னாப்பிரிக்காவால் நிதியுதவி செய்யப்பட்ட ஜோகன்னஸ்பர்க், தென்னாப்பிரிக்கா பல்கலைக்கழகத்தின் ஆங்கிலத் துறையில் வருகை தரும் ஆசிரியராக இருந்தார். அவருக்கு MHRD, இந்திய அரசாங்கத்தின் நிதியுதவியுடன் சர்வதேச கூட்டுத் திட்டத்தில் விருது வழங்கப்பட்டுள்ளது. 2019-2021 க்கு ஆஸ்திரேலியாவின் வெஸ்டர்ன் சிட்னி பல்கலைக்கழகத்துடன் ஒத்துழைக்க இந்திய ரிமண்டர் ஸ்பார்க்  டிஜிட்டல் மனிதநேய படிப்புகளின் பிரதிநிதியாக நியமிக்கப்பட்டார். 2020-2021 ஆம் ஆண்டிற்கான சாஸ்திரி இந்தோ-கனடியன் நிறுவனம் மற்றும் மனித வள மேம்பாட்டு அமைச்சகத்தால் வழங்கப்படும் ஆசிரிய இயக்கம் விருதுக்கு அவர் தேர்ந்தெடுக்கப்பட்டார்.
புதுவைப் பல்கலைக்கழகத்தின் துணைவேந்தர், பேராசிரியர் குர்மீத் சிங், ஹங்கேரி அரசாங்கத்தின் மதிப்புமிக்க விருதைப் பெற்றதற்காகவும், சாகித்ய அகாடமி விருது பெற்ற ஆங்கில நாவலின் வங்காள மொழிப் பதிப்பை வெளியிட்டதற்காகவும் Dr. ஜனாவை பாராட்டியுள்ளார்.
பிரதமர் அலுவலகம்
பிரதமர் திரு. நரேந்திர மோடி இந்தோனேஷியா அதிபர் ஜோஹோ விடோடோவுடன் இடையே தொலைபேசி உரையாடல்
பிரதமர் திரு. நரேந்திர மோடி இந்தோனேஷிய அதிபர் திரு. ஜோஹோ விடோடோவை இன்று தொலைபேசி மூலம் தொடர்பு கொண்டு பேசினார்.
சமீப காலத்தில் இந்தோனேஷியா சுலவேசி பகுதியில் ஏற்பட்ட நிலநடுக்கம் மற்றும் சுனாமியால் ஏற்பட்ட உயிரிழப்புக்கு சார்பிலும், இந்திய மக்கள் சார்பில் தனது ஆழ்ந்த இரங்கலைத் தெரிவித்துக் கொண்டார்.
இந்த மாபெரும் இயற்கை பேரிடரால் ஏற்பட்ட சவால்கள் நிறைந்த விளைவுகளை இந்தோனேஷிய மக்கள் உறுதியுடனும், தைரியத்துடனும் எதிர்கொள்வதை பிரதமர் பாராட்டினார்.
இந்தோனேஷியாவின் நண்பனாக சர்வதேச நிதியுதவி தொடர்பான அந்நாட்டின் கோரிக்கைக்கு பிரதமர், கடல்சார் கூட்டாளியாகவும் தன்னால் முடிந்த அனைத்து உதவியையும் இந்தியா வழங்கும் என்று பிரதமர் கூறினார்.
பிரதமர் மோடியின் ஆழ்ந்த அனுதாபங்களுக்கும், உதவிக்கும் அதிபர் விடோடோ நன்றி தெரிவித்துக் கொண்டார்.
இந்தியாவின் நிவாரண உதவி குறித்த நடவடிக்கைகளை அதிகாரபூர்வமாக அமைத்துக்கொள்ள இருதலைவர்களும் ஒப்புக் கொண்டனர்.
(Visitor Counter : 61
ரெயில்வே அமைச்சகம்
நெலமங்கலா  – பாலே இடையேயான தென் மேற்கு ரயில்வேயின் முதலாவது ஆர்.ஓ.ஆர்.ஓ. ரயில் சேவையை கர்நாடக முதலமைச்சர் திரு.பி.எஸ்.எடியூரப்பா மற்றும் ரயில்வே இணையமைச்சர் திரு.சுரேஷ் சி.அங்கடி ஆகியோர் கொடியசைத்து தொடங்கிவைத்தனர்
நெலமங்கலா  – பாலே  இடையேயான தென் மேற்கு ரயில்வேயின் முதலாவது ஆர்.ஓ.ஆர்.ஓ.  எனப்படும், சரக்கு லாரிகள், டிரக்குகளை, அப்படியே சரக்கு ரயிலில் ஏற்றிக் கொண்டு செல்லும் ரயில் சேவையை, கர்நாடக முதலமைச்சர் திரு.பி.எஸ்.எடியூரப்பா மற்றும் ரயில்வே இணையமைச்சர் திரு.சுரேஷ் சி.அங்கடி ஆகியோர் இன்று  கொடியசைத்துத் தொடங்கி வைத்தனர்.
நிகழ்ச்சியில் பேசிய கர்நாடக முதலமைச்சர் திரு.பி.எஸ்.எடியூரப்பா, “பன்னோக்கு போக்குவரத்து இணைப்பைச் செயல்படுத்த வேண்டுமென நமது மதிப்பிற்குரிய பிரதமர் திரு.நரேந்திரமோடி வலியுறுத்தி வருகிறார். இந்தப் பிராந்தியத்தில் உள்ள சந்தைகள் மூலம், ஆர்.ஓ.ஆர்.ஓ. போக்குவரத்திற்கு பெரும் வாய்ப்புகள் உள்ளன“ என்றார்.
ரயில்வே இணையமைச்சர் திரு.சுரேஷ் சி.அங்கடி பேசுகையில், “பன்னோக்கு இணைப்பு என்பது நமது பிரதமரின் கணவுத் திட்டம். பெங்களூரு – சோலாப்பூர் இடையே ஆயிரக்கணக்கான சரக்கு லாரிகள் இயக்கப்படுகின்றன. ஆர்.ஓ.ஆர்.ஓ. ரயில் மூலம் இந்த லாரிகளை 17 மணி நேரத்தில் கொண்டு செல்ல முடியும். கோவிட் பாதிப்பு காரணமாக, இந்த ரயிலின் சோதனை ஓட்டம் தாமதமாக தொடங்கப்பட்டுள்ளது. கிசான் ரயில் சேவை விவசாயிகளின் விளைபொருள்களை நாடு முழுவதும் கொண்டு செல்ல உதவுகிறது“ என்று தெரிவித்தார்.
சட்டம் மற்றும் நீதித்துறை அமைச்சகம்
இருபத்து இரண்டாவது சட்ட ஆணையம்
இந்தியாவின் 22-வது சட்ட ஆணையம், 2020 பிப்ரவரி 21-ம் தேதி முதல் 3 ஆண்டுகளுக்கு மத்திய அரசால் அமைக்கப்பட்டுள்ளது. இந்தியாவின் 22-வது சட்ட ஆணையத்தின் நிர்வாக அமைப்பு:
 முழுநேரத் தலைவர்;
 நான்கு முழுநேர உறுப்பினர்கள் ;
 சட்ட அலுவல்கள் துறையின் செயலாளர் அலுவல் சார்ந்த உறுப்பினர்.
 சட்டத் துறைச் செயலாளர் அலுவல் ரீதியான உறுப்பினர் இருத்தல்
 ஐந்து பகுதி நேர உறுப்பினர்களுக்கு மிகாமல் இருத்தல்
22-வது இந்திய சட்ட ஆணையத்தின் தலைவர், நான்கு முழுநேர உறுப்பினர்கள்  மற்றும் இரண்டு பகுதி நேர உறுப்பினர்களை அரசு நியமித்துள்ளது.
இத்தகவலை மத்திய சட்டம் மற்றும் நீதித்துறை அமைச்சர் திரு அர்ஜூன் ராம் மேக்வால் மக்களவையில் எழுத்துப்பூர்வமாக அளித்த பதிலில் தெரிவித்துள்ளார்.
உள்துறை அமைச்சகம்
வெளிநாட்டினருக்கான இந்திய விசா அல்லது தங்கும் காலம் ஆகஸ்ட் 31ம் தேதி வரை செல்லுபடியாகும்: உள்துறை அமைச்சகம் உத்தரவு
கொவிட் தொற்று காரணமாக விமானம் கிடைக்காமல், இந்தியாவில் தங்கியுள்ள வெளிநாட்டினரின் விசா அல்லது தங்கும் காலம் வரும் ஆகஸ்ட் 31ம் தேதி வரை செல்லுபடியாகும் என மத்திய உள்துறை அமைச்சகம் உத்தரவிட்டுள்ளது.
கடந்தாண்டு மார்ச் மாதத்துக்கு முன்பாக செல்லுபடியாகும் விசா மூலம் இந்தியா வந்த வெளிநாட்டினர் பலர், கொவிட் தொற்று காரணமாக விமானம் கிடைக்காததால் இங்கேயே தங்கியுள்ளனர். ஊரடங்கு காரணமாக, இவர்கள் தங்கள் விசா காலத்தை நீட்டிப்பதிலும் சிரமத்தை சந்தித்தனர். இதையடுத்து மத்திய உள்துறை அமைச்சகம் கடந்தாண்டு ஜூன் 29ம் தேதி பிறப்பித்த உத்தரவில், 2020 ஜூன் 30ம் தேதியுடன் விசா காலம் முடிவடைந்த வெளிநாட்டினருக்கு, சர்வதேச விமான போக்குவரத்து தொடங்கும் தேதியிலிருந்து 30 நாட்கள் வரை விசா செல்லுபடியாகும் என கூறியிருந்தது.
அப்போது முதல் ஒவ்வொரு மாதமும், வெளிநாட்டினர் தங்கள் விசா மற்றும் தங்கும் காலத்தை மாதந்தோறும் நீட்டித்து வந்தனர்.
இயல்பான விமான போக்குவரத்து இன்னும் தொடங்காததால், இந்த விவகாரம் குறித்து மத்திய உள்துறை அமைச்சகம் மறு பரிசீலனை செய்து, வெளிநாட்டினருக்கான விசா அல்லது தங்கும் காலத்தை அபராதம் இன்றி வரும் ஆகஸ்ட் 31ம் தேதி வரை நீட்டித்துள்ளது. இது போன்ற வெளிநாட்டினர், தங்கள் விசா நீட்டிப்புக்கான விண்ணப்பத்தை, வெளிநாட்டினர் பதிவு அலுவலகத்தில்  விண்ணப்பிக்க தேவையில்லை.
அவர்கள் நாட்டை விட்டு வெளியேறும் முன், அதற்கான அனுமதிக்கு விண்ணப்பிக்க வேண்டும். அவர்களுக்கு விசா காலத்தைவிட கூடுதலாக தங்கிய காலத்திற்கு அபராதம் விதிக்கப்பட மாட்டாது.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1724392
----
(
உள்துறை அமைச்சகம்
2022, குடியரசு தினத்தையொட்டி, தீயணைப்புத் துறை, ஊர்க்காவல்படை மற்றும் சிவில் பாதுகாப்புப் படையினருக்கான குடியரசுத் தலைவரின் பதக்கம்
குடியரசு தினம் மற்றும் சுதந்திர தினத்தையொட்டி, தீயைணைப்புத் துறையினர், சிவில் பாதுகாப்புப் படையினர் & ஊர்க்காவல் படையினருக்கு ஆண்டுதோறும் குடியரசுத்தலைவரின் தலைசிறந்த சேவைக்கான பதக்கம் மற்றும் குடியரசுத்தலைவரின் வீரதீர மற்றும் தகுதிமிக்க சேவைக்கான பதக்கம் வழங்கப்பட்டு வருகிறது.
2022 குடியரசு தினத்தையொட்டி, தீயணைப்பு சேவைக்கான பதக்கம் 42 பேருக்கு வழங்கப்பட உள்ளது.
இவர்களில், ஒருவருக்கு வீரதீரச் செயலுக்கான குடியரசுத் தலைவரின் தீயணைப்பு சேவைப் பதக்கமும், வீரதீரச் செயலுக்கான தீயணைப்பு சேவைப் பதக்கம் 2 பேருக்கும் வழங்கப்படுகிறது.
தலைசிறந்த தீயணைப்பு சேவைக்கான குடியரசுத் தலைவரின் பதக்கம் 9 பேருக்கும், தகுதிமிக்க சேவைக்கான தீயணைப்பு சேவைக்கான பதக்கம் 30 பேருக்கும், அவர்களது மதிப்புமிக்க தலைசிறந்த மற்றும் தகுதிமிக்க சேவைக்காக வழங்கப்படுகிறது.
இது தவிர, 2022 குடியரசு தினத்தையொட்டி, 25 பணியாளர்கள்/ தன்னார்வலர்களுக்கும் ஊர்க்காவல் படை & சிவில் பாதுகாப்புப் பதக்கம் வழங்கப்பட உள்ளது. இவர்களில், 2 பேருக்கு தலைசிறந்த சேவைக்கான குடியரசுத்தலைவரின் ஊர்க்காவல்படை மற்றும் சிவில் பாதுகாப்புப் படை பதக்கமும், 23 பேருக்கு தகுதிமிக்க சேவைக்கான ஊர்க்காவல்படை மற்றும் சிவில் பாதுகாப்புப் படை பதக்கமும் வழங்கப்பட உள்ளது.
தகுதிமிக்க சேவைக்கான தீயணைப்பு சேவைப் பதக்கம் பெற, தமிழ்நாட்டைச் சேர்ந்த
- திரு.குழந்தை உடையார் கோபால், நிலைய அலுவலர்
- திரு.ஆரோக்கியசாமி சிலுவைமாணிக்கம், நிலைய அலுவலர்
- திரு.முத்துதேவர் மணிகண்டன், முன்னோடி தீயணைப்பு வீரர்
- திரு.ரெங்கன் மருதை, தீயணைப்பு வாகன ஓட்டுனர்
- திரு.துரை பாஸ்கர், தீயணைப்பு வீரர்
ஆகிய 5 பேர் தேர்ந்தெடுக்கப்பட்டுள்ளனர்.
தகுதிமிக்க சேவைக்கான ஊர்க்காவல்படை சிவில் பாதுகாப்பு பதக்கம் பெறுவதற்கு, தமிழ்நாட்டைச் சேர்ந்த
- திரு.தனசேகர் கிருஷ்ணசாமி, ஏரியா கமாண்டர்
- திரு.செல்வஜோதி பாலகுருநாதன், பிளாட்டூன் கமாண்டர் 
ஆகியோர் தேர்ந்தெடுக்கப்பட்டுள்ளனர்.
மேலும் விவரங்களுக்கு இந்த ஆங்கிலச் செய்திக்குறிப்பைக் காணவும் https://pib.gov.in/PressReleasePage.aspx?PRID=1792370
சிறுபான்மையினர் நலன் அமைச்சகம்
முஸ்லீம் சமூகத்திற்கான தங்கும் வசதியுடன் கூடிய குடிமைப் பணிகள் தேர்வு பயிற்சித் திட்டம் மும்பையின் நியூ பன்வெல்லில் தொடக்கம்
குடிமைப் பணிகள் மற்றும் பிற அரசு தேர்வுகளுக்கான தங்கும் வசதியுடன் கூடிய பயிற்சியை வழங்கும் அஞ்சுமான்-ஐ-இஸ்லாமின் மத்திய பணியாளர் தேர்வாணைய  பயிற்சி நிறுவனத்தை மத்திய சிறுபான்மையினர் நலத்துறை அமைச்சர் திரு முக்தார் அப்பாஸ் நக்வி மும்பையில் இன்று திறந்து வைத்தார்.
முஸ்லீம் சமூகத்தைச் சேர்ந்த மாணவர்கள் மற்றும் தேர்வர்களுக்காக சிறப்பாக வடிவமைக்கப்பட்ட இந்த திட்டம், சமூகத்தின் பின்தங்கிய பிரிவைச் சேர்ந்த முஸ்லீம் மாணவர்களின் வெற்றிக் கதைகளால் உந்துதல் பெற்றதாகும்.
அஞ்சுமன்-ஐ-இஸ்லாமின் நிர்வாகத்தால் வடிவமைக்கப்பட்ட இந்த திட்டத்திற்கு, இந்திய அரசின் சிறுபான்மையினர் நலன் அமைச்சகத்தின் கீழ் இயங்கும் மத்திய வக்ஃப் ஆணையம் நிதியுதவி வழங்குகிறது.
தொடக்க நிகழ்வில் உரையாற்றிய அமைச்சர், அமைச்சகத்தின் "பேக்அப் டு ப்ரில்லியன்ஸ்" கொள்கையால் சிறுபான்மை சமூகங்களைச் சேர்ந்த ஏராளமான இளைஞர்கள் குடிமைப் பணிகளுக்கு தேர்வு செய்யப்படுவதோடு மற்ற போட்டித் தேர்வுகளிலும் வெற்றி பெற்று வருகின்றனர் என்றார்.
மத்திய அரசு வேலைகளில் சிறுபான்மை சமூகத்தினரின் சதவீதம் 2014-க்கு முன் 5 சதவீதத்துக்கும் குறைவாக இருந்தது, தற்போது 10 சதவீதத்துக்கும் அதிகமாக உயர்ந்துள்ளது, என்று அவர் மேலும் குறிப்பிட்டார்.
இன்று முதல் நடைமுறைப்படுத்தப்படும் பிரதமரின் விகாஸ் திட்டம், சமூக-பொருளாதார மற்றும் கல்வி அதிகாரமளிக்கும் வகையில், அவர்களுக்கு வேலைவாய்ப்பு சார்ந்த திறன் மேம்பாட்டை வழங்கும் ஒரு மைல்கல்லாக இருக்கும் என்று அமைச்சர் கூறினார்.
மேலும் விவரங்களுக்கு, இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1812756
சுற்றுச்சூழல் மற்றும் வனத்துறை அமைச்சகம்
யமுனை ஆற்றில் மாசு மற்றும் நுரை : நடவடிக்கை எடுக்க மத்திய மாசு கட்டுபாட்டு வாரியம் உத்தரவு
யமுனை ஆற்றில் மாசு மற்றும் நுரை அதிகரித்துள்ளது பற்றி கவலை தெரிவித்துள்ள மத்திய மாசு கட்டுபாட்டு வாரியம், கழிவுநீர் சுத்திகரிப்பு நடவடிக்கைகளை தீவிரமாக கண்காணிக்கும்படி தில்லி மற்றும் இதர மாநிலங்களுக்கு அறிவுறுத்தியுள்ளது.
யமுனை ஆற்றில் நீரின் தரத்தையும், ஆற்றில் வெளியேற்றப்படும் நீரை வடிக்கும் பணிகளை மத்திய மாசு கட்டுப்பாட்டு வாரியம் கண்காணிக்கிறது.
சுத்திகரிக்கப்படாத கழிவு நீர் யமுனை ஆற்றில் திறந்து விடப்படுவது, தற்போது உள்ள கழிவு நீர் சுத்திகரிப்பு நிலையங்கள் செயல்படாமல் இருப்பது, யமுனை ஆற்றங்கரையில் உள்ள தொழிற்சாலைகளின் கழிவுநீர் சுத்திகரிப்புநிலையங்கள் முறையாக செயல்படாமல் இருப்பது போன்றவற்றால் ஆற்றில் நுரை ஏற்படுவதையும், அம்மோனியா அளவு அதிகரிப்பதையும் மத்திய மாசு கட்டுப்பாட்டு வாரியம் இதற்கு முன்பே கண்டுள்ளது.
யமுனை ஆற்றில் உள்ள 22 வடிகால்களை, சமீபத்தில் கண்காணித்ததில், சோனியா விஹார், சாஸ்திரி பார்க் உட்பட 14 வடிகால்கள் பயன்படுத்தப்படாமல் கழிவு நீர் திறந்து விடப்படுகிறது. பல வடிகால்கள் முறையாக செயல்படவில்லை. தொழிற்சாலைகளின் கழிவு நீர் முறையாக சுத்திகரிக்கப்படாமல் யமுனை ஆற்றில் கலப்பதால், பாஸ்பரஸ் அளவு பல மடங்கு அதிகரித்து நுரை ஏற்படுவது கண்டறியப்பட்டது.
இதையடுத்து தில்லி குடிநீர் வாரியத்துக்கு, மத்திய மாசு கட்டுப்பாட்டு வாரியம் பிறப்பித்த உத்தரவில், சுத்திகரிக்கப்படாத கழிவுநீர் எதுவும் வடிகால்களில் திறந்து விடாமல் இருப்பதையும், கழிவு நீர் சுத்திகரிப்பு விதிமுறைகள் முறையாக பின்பற்றுவதை உறுதி செய்யும் வகையில் நடவடிக்கை எடுத்து டிசம்பர் 15ம் தேதிக்குள் அறிக்கை தாக்கல் செய்யும்படி கூறியுள்ளது.
கழிவு நீரை சுத்திகரிக்காத தொழிற்சாலைகள் மீது நடவடிக்கை எடுக்கும்படி தில்லி மாசு கட்டுப்பாட்டு வாரியத்துக்கும் உத்தரவிடப்பட்டுள்ளது. இதேபோன்ற உத்தரவுகள் ஹரியானா, உத்தரப் பிரதேச மாநிலங்களின் மாசு கட்டுப்பாட்டு வாரியத்துக்கும் உத்தரவிடப்பட்டுள்ளது.
மேலும் விவரங்களுக்கு இந்த செய்திக் குறிப்பை ஆங்கிலத்தில் இங்கே காணவும்:https://pib.gov.in/PressReleasePage.aspx?PRID=1678726
(Visitor Counter : 164
பாதுகாப்பு அமைச்சகம்
தளபதியின் இலங்கை பயணம்
இராணுவத் தளபதி, ஜெனரல் பிபின் ராவத் 2018 மே 14 முதல் 17 ஆம் தேதி வரை அரசுமுறைப் பயணமாக இலங்கை செல்கிறார். இது அவருடைய முதல் இலங்கைப் பயணம் ஆகும். இந்தப் பயணத்தின்போது அவர் இலங்கையின் மூத்த அரசியல் தலைவர்களையும் ராணுவ உயர் அதிகாரிகளையும் சந்திக்கவுள்ளார்.
முப்படைகளின் மூத்த தலைவர்களுடனான சந்திப்புகளுக்குப் பின், தளபதி ஜெனரல் பிபின் ராவத் கண்டியிலும் திருகோணமலையிலும் பிராந்திய ராணுவ கமாண்டர்களையும் சந்திக்கவுள்ளார். இந்தப் பயணம் நமது அண்டைநாடான இலங்கையுடனான உறவைப் பேணுவதை மேலும் பலப்படுத்துவதுடன், இருநாடுகளின் ராணுவத்திடையேயான ஒத்துழைப்பையும் அடுத்த நிலைக்குக் கொண்டுசெல்லும்.
(Visitor Counter : 55
மத்திய அமைச்சரவை
மாற்று செயல்முறை வாயிலாக பொதுத்துறை வங்கிகளை ஒன்றுபடுத்த மத்திய அமைச்சரவை கொள்கை அளவில் ஒப்புதல்
மாற்று செயல்முறை அமைப்பு வாயிலாக பொதுத்துறை வங்கிகளை ஒன்றுபடுத்த பிரதமர் நரேந்திர மோடி தலைமையிலான மத்திய அமைச்சரவை, கொள்கை அளவில் ஒப்புதல் அளித்துள்ளது. இந்த தீர்மானம், தேசியமயமாக்கப்பட்ட வங்கிகளின் ஒருங்கிணைப்புக்கு இடையே வலுவான, போட்டியிடும் வங்கிகளை உருவாக்க, வழிவகுக்கும்.
(முக்கிய கூறுகள்:
பொதுத்துறை வங்கிகள் ஒருங்கிணைப்புக்கான ஒப்புதல் வடிவமைப்பின் முக்கிய கூறுகளாவன:
வலுவான, போட்டியிடும் வங்கிகள் குறித்தான இந்த தீர்மானம், முழுக்க முழுக்க வர்த்தகப் பரிசீலனைகளின் அடிப்படையிலானது.
இந்தத் திட்டமுன்வடிவு வங்கிகள் வாரியங்களிடமிருந்து துவங்க வேண்டும்.
ஒன்றிணைப்பை ஒட்டி, கொள்கை அளவிலான ஒப்புதலுக்காக வங்கிகளிடமிருந்து பெறப்படும் திட்டங்களை மாற்றுச் செயல் முறை அமைப்பின் முன் வைக்க வேண்டும்.